Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Országos Területrendezési Tervrõl szóló 2003. évi XXVI. törvény elõírásaival. Megállapítható, hogy a terület be nem
Paragraph Index: 107

Országos Területrendezési Tervrõl szóló 2003. évi XXVI. törvény elõírásaival. Megállapítható, hogy a terület be nem építhetõként való kezelése nem önkényes és nem alaptalan. Továbbá nem jár a panaszos jogainak megvonásával vagy korlátozásával, hiszen az a terület mindenkori – egyúttal a szerzéskori – ártéri helyzetének megfelelõ. A panaszos annak ismeretében és tudatával vásárolta a területet, hogy az ártér és erdõ. Az országgyûlési biztosok több hasonló ügyben is kifejtették álláspontjukat: „A tulajdonnal összefüggõ alkotmányos garanciák a meglévõ tulajdon (és a hozzá fûzõdõ jogok) sérthetetlenségét mondják ki. A tulajdont csak törvényben, közérdekbõl elkerülhetetlenül szükséges mértékben és arányban lehet korlátozni, illetve kártalanítás ellenében elvonni. Nincs azonban alkotmányos kötelezettsége sem az államnak, sem az önkormányzatnak arra nézve, hogy egy adott, konkrét ingatlantulajdon értéknövekedését a tulajdonhoz fûzõdõ jogok (pl. megközelíthetõség, beépíthetõség) kiterjesztésével megvalósítsa.” Mindezek alapján a biztos megállapította, hogy a panaszost a földterületének árterületként és véderdõként való besorolásával kapcsolatos eljárásból következõ, alkotmányos jogaival összefüggõ sérelem nem érte. Az önkormányzat mint közszolgáltatást nyújtó szerv a feladatának eleget tett. A panaszosnak az ingatlanhoz fûzõdõ jogai nem csökkentek a terület megszerzése óta, és nem kevesebbek a város rendezési terve következtében, mint anélkül, az országos szabályok alapján az ártéren lennének. A biztos ezért a vizsgálatot intézkedés kezdeményezése nélkül lezárta, a panaszt elutasította. OBH 2921/2005. A vagyonbiztosítás döntõen önkéntes alapon történõ biztosítása éppen a legnagyobb és legsúlyosabb katasztrófakárok, elemi csapások esetére nem bizonyultak elegendõnek, ezért szükség van ezeket kiegészítéseként egy Katasztrófavédelmi Alap létrehozására. Az országgyûlési biztos a Fejér megyei munkalátogatása során a katasztrófavédelmi igazgatóság megyei vezetõivel is találkozott, akikkel a természeti csapások következtében kialakult károk kompenzációjának megyei tapasztalatait beszélték meg, és folytattak egyeztetést egy sárbogárdi és egy perkátai konkrét panasz ügyében. A panaszokat tekintve, a helyreállítási feladatok közül (amely jól elkülöníthetõ a kárfelmérésre, a helyreállítás és a végelszámolás ellenõrzésére) a legtöbb állampolgári kifogás a károk összegszerû meghatározása és a helyreállítási támogatás mértéke között mutatkozó különbség miatt érkezett. A panaszosok általában azt kifogásolták, hogy a kapott támogatás összegébõl nem fedezhetõ a helyreállítás, illetve egyáltalán nem részesültek helyreállítási támogatásban. Az országgyûlési biztosok az elmúlt években több jelentésben megállapították, hogy a kárt szenvedett állampolgárok ügyeiben nincs egyértelmû eligazító jogszabály, amely mindenkor teljes bizonyossággal és egyértelmûen meghatározza, hogy a katasztrófasegély milyen feltételekkel illeti meg az állampolgárokat. Az erre vonatkozó jogalkotási javaslatot a kormány elfogadta, de átfogó jogszabály megalkotására még nem került sor. A jogalkotási javaslatok alapján a kormány az egyes természeti csapások következtében károsodott ingatlanok helyreállítása érdekében több ízben is kor- 2006/162/II. szám mányrendelet kiadásával döntött a károk enyhítése és a szükséges eljárások lefolytatására. Ilyen volt például a Hernád folyói áradásával, majd a Borsod-Abaúj-Zemplén megyei jégkárral, viharkárral, illetve a Mátra északi térségében lehullott nagy mennyiségû csapadék miatt keletkezett károk enyhítésérõl szóló kormányrendelet. Ezek a jogszabályok jól körülhatárolják a kedvezményezettek körét, a támogatás hozzájutásának feltételét, és e körben az önkormányzat feladatát. A helyszíni vizsgálat során az országgyûlési biztos ismételten meggyõzõdött, hogy a települési önkormányzatoknak és a katasztrófavédelmi szervezeteknek a vis maior események következtében követendõ eljárásáról, a felmérések alapján elvégzendõ kárenyhítési támogatások elbírálásakor mennyire fontos és elengedhetetlen a mindenre kiterjedõ szabályozás. Csak ennek alapján történõ eljárás és döntés eredményezhet alkotmányos mûködést, és az állampolgároknak ez biztosíthatja a jogorvoslati jog mindenkori érvényesítését. A megyébõl érkezett korábbi kárenyhítési panaszok ügyében készült vizsgálati jelentéseket a biztos megküldte a katasztrófavédelmi igazgatóságnak, és tájékoztatta a belvíz- és árvízkárokkal és más természeti, ipari katasztrófákkal kapcsolatos jogalkotási kezdeményezésérõl is, a Katasztrófavédelmi Alap létrehozásáról. A vagyonbiztosítás döntõen önkéntes alapon történõ biztosítása mellett (lakásbiztosítás, nyaralóbiztosítás, mezõgazdasági biztosításfajták, casco biztosítás, a különbözõ kötelezõ biztosítások), éppen a legnagyobb és legsúlyosabb katasztrófakárok, elemi csapások esetére azonban ezek a tradicionális – egyébként nagyon fontos – nagy súlyú jogintézmények nem bizonyultak elegendõnek. Ezért vált szükségessé, mintegy ezeket kiegészítendõ, a Katasztrófavédelmi Alap létrehozása. A kárfedezési technikára az ipari katasztrófák bekövetkezése miatt is szükség van. Pl. a törökbálinti petárdaraktár felrobbanásakor számos ház romba dõlt vagy súlyosan károsodott. Az özönszerû esõzések nyomán sárlavinák, földcsuszamlások okoztak súlyos károkat, löszfal-omlás történt, vasúti és közúti veszélyes szállítmányok robbanása vagy tûzesete, esetleg súlyos közlekedési baleset okán ugyanilyen súlyos katasztrófák következtek be, amelyek mind emberéletben, mind dologi javakban súlyos károkat okoztak. A klímaváltozás egy külön nyomós ok, amely elõrevetíti hasonló súlyos környezeti katasztrófák veszélyét, és ez az alap alkalmasnak tûnik az ebbõl eredõ károk legalább részleges, utólagos kezelésére, de finanszírozhat megelõzõ intézkedéseket is.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes